Diari Oficial de la Generalitat Valenciana


Sumari del DOGV 2929, del 13-02-1997 (1997/801029)

ORDRE de 7 de febrer de 1997, de la Conselleria de Treball i Afers Socials, mitjançant la qual es regulen mesures tendents a formar i a inserir laboralment joves aturats(des) i s'estableix el procediment per atorgar les corresponents ajudes (programa de Formació&Ocupació per a joves 1997).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/07/(1)/dof/vci/html**

### Dades del document

Número de DOGV
:   2929

Data del DOGV
:   13-02-1997

Secció del DOGV
:   DISPOSICIONS GENERALS

Número del document
:   1997/801029


Data del document
:   07-02-1997

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

ORDRE de 7 de febrer de 1997, de la Conselleria de Treball i Afers Socials, mitjançant la qual es regulen mesures tendents a formar i a inserir laboralment joves aturats(des) i s'estableix el procediment per atorgar les corresponents ajudes (programa de Formació&Ocupació per a joves 1997).   
La Conselleria de Treball i Afers Socials va a dur a la pràctica durant 1997 un Pla d'Ocupació Juvenil, i una de les seues mesures principals consisteix a ajudar perquè, principalment, els ens locals realitzen la formació professional de joves aturats(des) amb vista a la seua posterior contractació per un mínim de quatre mesos, a través de les subvencions atorgades per la Conselleria, que es concretaran en 125.000 pessetes al mes a fons perdut per cada treballador contractat.  
D'ara endavant denominarem "Programa de Formació&Ocupació" aquesta mesura.  
La Conselleria de Treball i Afers Socials donarà prioritat en aquest context a aquelles sol·licituds de formació que tinguen per objecte l'adquisició de coneixements i habilitats relacionades amb la recuperació del patrimoni, preferentment històric, social i ambiental.  
Aquest programa de Formació&Ocupació conté diversos subprogrames que van a aplicar-se:  
A barris deprimits, entenent-hi per tals aquells barris que presenten condiciones que els facen propensos a la marginalitat i que, en particular, continguen borses d'atur juvenil creixents. En aquest cas, el programa es denominarà "de Formació&Ocupació en BADs".  
A zones d'interès historicoartístic  
A zones d'interès ambiental  
I, en general:  
es dirigeix a menors de 25 anys  
comptarà amb l'assessorament tècnic de la Conselleria de Cultura, Educació i Ciència (a la qual es farà la pertinent petició) en tot allò que signifique tasques relacionades amb rehabilitació de patrimoni cultural.  
Per tot això,  
ORDENE  
Títol I  
Normes generals  
Article 1. Objecte  
L'objecte d'aquesta ordre és potenciar que els ens locals, les entitats públiques i les entitats privades sense ànim lucratiu:  
donen cursos de formació professional a joves aturades i aturats, que siguen menors de 25 anys a la finalització d'aquests, en oficis relacionats, prioritàriament, amb recuperació de patrimoni històric, social i ambiental.  
Contracten els(les) assistents a aquests cursos que demostren major dedicació a fi de treballar en projectes prèviament aprovats per la Conselleria de Treball i Afers Socials. Aquests alumnes hauran de ser menors de 25 anys en el moment en què es procedesca a la seua contractació.  
Article 2. Beneficiaris  
Podran sol·licitar les ajudes regulades en aquesta ordre:  
entitats locals.  
entitats públiques.  
entitats privades sense ànim lucratiu.  
Article 3. Naturalesa de les ajudes  
Les ajudes regulades en aquesta ordre tindran la naturalesa jurídica de subvencions.  
Article 4. Difusió  
Serà obligació dels beneficiaris de les ajudes regulades en aquesta ordre fer conèixer de forma inequívoca que es tracta d'una acció subvencionada per la Conselleria de Treball i Afers Socials de la Generalitat Valenciana i cofinançada pel Fons Social Europeu.  
Per això, els logotips de la Conselleria de Treball i Afers Socials i del Fons Social Europeu figuraran en aules, llocs de treball, materials didàctics i de qualsevol altre tipus que hagen estat subvencionats en el marc d'aquesta ordre.  
Títol II  
Procediment  
Article 5. Entitats col·laboradores  
Els qui aspiren a ser perceptors de les distintes ajudes hauran de reunir els requisits generals següents:  
Exercir la seua activitat a la Comunitat Valenciana i realitzar els cursos subvencionats dins d'aquest àmbit territorial.   
Estar al corrent en les seues obligacions tributàries i de Seguretat Social en el moment de concessió de les ajudes, en els termes establerts per l'Ordre de la Conselleria d'Economia i Hisenda, de 30 de maig de 1996, o norma que la substituesca.  
Haver complit les obligacions adquirides en el supòsit d'haver percebut altres subvencions de la Conselleria de Treball i Afers Socials.  
Acreditar la capacitat suficient en mitjans materials, humans i organitzatius per complir amb els objectius establerts en el programa.  
2. Els cursos hauran de ser impartits per la mateixa entitat sol·licitant i no s'hi admetrà la subcontractació. No s'entendrà que existeix subcontractació en el supòsit de prestació de serveis professionals per persones físiques per a la realització d'activitats docents.  
Article 6. Procediment de sol·licitud de subvencions  
Les sol·licituds podran presentar-se durant els 30 dies naturals posteriors a la publicació d'aquesta ordre en el Diari Oficial de la Generalitat Valenciana.  
Les sol·licituds podran presentar-se als registres de les direccions territorials d'Alacant (Pintor Llorenç Casanova, 6), Castelló de la Plana (Pl. Maria Agustina, 1) i València (Baró de Càrcer, 36), direccions territorials que són les responsables de la instrucció dels expedients, o a qualsevol dels registres a què es refereix l'article 38 de la Llei 30/1992.  
Les sol·licituds es formularan preferentment en els models normalitzats, que seran proporcionats per les direccions territorials de Treball i Afers Socials.  
Las sol·licituds consten de dos parts: una dedicada a formació i l'altra a ocupació:  
En la part de la sol·licitud dedicada a formació:  
Cada sol·licitud es formularà incloent-hi totes les accions formatives corresponents a l'entitat amb indicació del subprograma elegit.  
S'adjuntarà memòria dels cursos que es desitja impartir. Les memòries es presentaran en suport magnètic o paper, a elecció del sol·licitant, segons les indicacions que la Conselleria de Treball i Afers Socials facilitarà a aquest efecte i s'hi s'indicaran, per aquest ordre, els següents aspectes:  
- Dades generals de l'acció formativa:  
 Denominació de l'acció formativa.  
 Adreça d'impartició.  
 Nombre d'alumnes.  
 Nombre d'hores.  
- Formulació dels objectius que el desenvolupament del curs pot complir en relació amb el foment de l'ocupació de forma detallada.  
a) Pla d'inserció.  
Caldrà indicar en aquest apartat el percentatge d'inserció laboral dels alumnes que finalitzen el curs.  
b) Objectius d'aprenentatge.  
Es formularan detalladament les capacitats previstes per a l'alumnat en finalitzar el curs, en consonància amb les necessitats detectades en recursos humans que justifiquen la programació de l'acció.  
- Perfil de l'alumnat cap al qual està dirigit el curs.  
- Característiques del grup d'aturats a què es dirigeix.  
- Objectius, continguts teòrics que hauran d'incloure necessàriament un mòdul de seguretat i salut en el treball, qualitat i tècniques de recerca d'ocupació, habilitats o capacitats pràctiques (que s'induiran) i orientacions metodologicodidàctiques del curs. L'exposició d'aquests aspectes caldrà que siga feta de forma clara i exhaustiva.  
- Indicació expressa de les dades del professor o professora (titulació, experiència professional, ...), que mostren la seua idoneïtat per impartir la docència en qüestió. La Conselleria de Treball i Afers Socials podrà sol·licitar tots els certificats dels punts continguts en aquest perfil que estime convenient.  
- Descripció d'espais, mitjans i materials que cal utilitzar durant el desenvolupament del curs. Aquesta descripció es cenyirà a infraestructures lligades a la docència en qüestió.  
- Desglossament detallat del pressupost necessari per dur a cap l'acció formativa.  
- Entitats o organismes que col·laboren en el finançament de l'acció.  
- Proposta organitzativa.  
En la part de la sol·licitud dedicada a ocupació, l'entitat sol·licitant adjuntarà la documentació següent:  
Fitxa resum del projecte, que incloga: denominació, localització, descripció, superfícies d'actuació (si és un edifici: m2 de superfície interior, m2 de façanes, etc.), pressupost general i resum de capítols, resum del plànol  
Dades juridicolegals: propietat de l'objecte del projecte o, si s'escau, autorització documentada, protecció urbanística o ecològica, antecedents, visats i llicències. Si s'escau, visat de la Conselleria de Cultura, Educació i Ciència, visat del Col·legi Oficial d'Arquitectes, llicència municipal d'obres.  
Dades tècniques de la previsió de l'obra que s'executarà: pla d'obres, recursos materials i equip humà.  
5. Tota sol·licitud haurà d'anar acompanyada, a més, de la següent documentació:  
Acreditació de la personalitat jurídica de l'entitat sol·licitant, en el cas d'entitats públiques o privades.  
Acreditació de la personalitat del representant de l'entitat sol·licitant, així com de la seua capacitat jurídica per actuar en nom de l'esmentada entitat  
Fitxa de manteniment de tercers, segons el model facilitat a aquest efecte.  
Certificació d'estar al corrent en les obligacions tributàries i amb la Seguretat Social o, si s'escau, els documents a què fa referència l'article 9 del Reial Decret 390/1996, d'1 de març.  
Designació d'un domicili a l'efecte de notificacions i persona de contacte.  
Article 7. Valoració i resolució  
Tota sol·licitud estarà subjecta a una valoració a càrrec del personal de la Conselleria de Treball i Afers Socials, el qual supervisarà el compliment dels requisits formals previstos en aquesta ordre i avaluarà la infraestructura docent de l'entitat sol·licitant, així com el contingut teòric i pràctic dels cursos, el professorat previst per a la seua impartició i l'oportunitat de la seua realització.  
La competència per emetre una resolució escau al conseller de Treball i Afers Socials, o una persona en qui delegue.  
Contra aquesta resolució podrà interposar-se un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de la seua notificació, amb una comunicació prèvia a la Conselleria, d'acord amb el que disposa l'article 58.3 de la Llei de la Jurisdicció Contenciosa Administrativa, i 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
El termini màxim per resoldre serà de trenta dies naturals a partir de la conclusió del termini de presentació de sol·licituds, i caldrà entendre denegada una sol·licitud si no recaiguera una resolució expressa en el citat termini. Per a l'eficàcia de l'acte presumpte, caldrà sol·licitar una certificació, d'acord amb el que preveu l'article 44 de la Llei 30/92, de 26 de novembre.  
Article 8 . Obligacions dels beneficiaris  
Són obligacions dels beneficiaris:  
Generals:  
Facilitar a la Conselleria de Treball i Afers Socials les tasques de seguiment i control tècnic.  
Subjectar-se a les accions de control que legalment escaiga, així com a aquelles que la Conselleria de Treball i Afers Socials considere oportú realitzar, en relació a la subvenció concedida.  
Comunicar a la Conselleria de Treball i Afers Socials la concessió de qualssevol altres subvencions o ajudes que, amb la mateixa finalitat, els siguen atorgades per una altra administració o ens públic.  
Relatives al capítol de formació:  
Comunicar a la Conselleria de Treball i Afers Socials l'inici de cada curs amb indicació amb absoluta claredat del lloc d'impartició i horari.  
Impartir els cursos segons el que preveu aquesta ordre i la resolució de concessió d'ajudes, així com justificar-ne la realització.  
No percebre cap quantitat de l'alumnat participant en l'acció formativa.  
Dur comptabilitat econòmica codificada de les despeses imputables a cada curs.  
Relatives al capítol d'ocupació:  
Formalitzar el corresponent contracte laboral per obra o servei determinat, d'un mínim de 4 mesos de durada, ajustat a la normativa vigent, amb l'alumnat que haja demostrat un major aprofitament en un nombre mínim de deu assistents per curs.  
Article 9. Costos elegibles per als beneficiaris en la part formativa  
Els costos elegibles es distribuiran en:  
I) Part A. Despeses de professorat i control de la docència.  
1. Quedaran compresos en aquest concepte:  
Salaris del professorat o, si s'escau, del servei docent extern.  
Despeses de Seguretat Social a càrrec de l'entitat col·laboradora quan haja contractat els professors per compte d'altri, amb obligació d'afiliació i/o alta en la Seguretat Social.  
Costos del control de la qualitat de la docència, incloent-hi exclusivament els següents conceptes:  
Avaluacions i revisions periòdiques dels alumnes.  
Preparació de classes.  
Tutories.  
Com a màxim l'import que s'impute a aquest apartat serà el 25% del total subvencionat com a part A.  
2. Únicament s'admetran justificants de pagaments a persones físiques, tant si el servei ha estat prestat pel personal de la mateixa entitat beneficiària, com si ha estat contractada una prestació de serveis professionals amb persones alienes a aquesta.  
II) Part B. Despeses d'organització o institucionals:  
Despeses d'assegurances d'accidents de l'alumnat.  
Despeses de selecció de l'alumnat, quan és procedent.  
Despeses de personal directiu i administratiu atribuïbles al desenvolupament de l'acció formativa.  
Amortització d'instal·lacions, equips i eines de duració superior a un exercici natural, excloent-se'n l'amortització dels locals. Aquestes despeses resultaran de dividir la diferència entre el valor actual del bé i el seu valor residual pel nombre d'exercicis anuals de vida útil d'aquest bé. En cap cas, les despeses d'amortització d'aquests béns -que hauran de tenir sempre una connexió directa amb l'activitat docent de l'entitat col·laboradora en qüestió- podran superar una imputació del 25% de la part B.  
Material fungible adquirit per al desenvolupament de la docència no recuperable a la finalització del curs: d'oficina, subministraments, electrodes, ferro, ciment, etc.  
Despeses generals. S'hi entenen inclosos:  
Despeses de publicitat dels cursos.  
Despeses de lloguers, tant d'instal·lacions com de maquinària lligada directament a la docència.  
Despeses d'energia elèctrica, combustible i, en general, manteniment de les instal·lacions i equips docents.  
Despeses de comunicació (fax, telèfon, connexió Internet) fins un màxim del 5% de la part B.  
Altres costos, en particular:  
Compra de material didàctic.  
Despeses de traducció de materials d'ensenyament.  
Despeses de recopilació i impressió de materials d'ensenyament.  
Despeses d'adaptació de locals per a minusvàlids.  
Article 10. Incompliments  
En el cas que l'entitat beneficiària incomplesca tots o alguns dels termes, modes, condicions o compromisos derivats de la Llei d'Hisenda Pública de la Generalitat Valenciana, d'aquesta ordre de convocatòria d'ajudes o de la mateixa resolució de concessió, el director territorial de Treball per delegació del conseller de Treball i Afers Socials, podrà resoldre o minorar la subvenció concedida, amb l'exigència, si s'escau, de reintegrar les quantitats indegudament percebudes i de l'interès de demora, amb audiència prèvia de l'interessat.  
A la vista de la documentació presentada, relativa a l'acció formativa desenvolupada per l'entitat, es procedirà a la minoració de la subvenció concedida en els següents supòsits:  
No haver estat impartida la totalitat de les hores lectives aprovades per resolució.  
Per baixes dels alumnes:  
- Quan en la primera meitat del curs es produesca una disminució del nombre d'alumnes, l'entitat haurà de donar d'alta nous alumnes, fins completar el nombre que fixe la resolució. En cas de no efectuar-ho, s'hi aplicarà la minoració proporcional corresponent.  
- Quan en la segona meitat del curs es produïra una disminució del nombre d'alumnes no imputable a l'entitat col·laboradora, sols es minorarà la part B del mòdul econòmic a partir de la tercera baixa. No s'hi aplicarà cap minoració quan l'abandó de l'alumne, en aquesta segona meitat del curs, siga deguda a una contractació degudament acreditada.  
Por no haver justificat la totalitat de les despeses degudes, dins del termini establert.  
Per no haver acreditat íntegrament el compromís d'inserció assumit per l'entitat.  
3. També podran donar lloc a minoració o resolució de la subvenció concedida, amb el preceptiu tràmit previ d'audiència, els supòsits següents d'incompliment per part de l'entitat:  
Incompliment de la finalitat per la qual la subvenció va ser concedida, o de les condicions imposades per a la seua concessió en l'aprovació de la programació.  
Percepció por part de l'entitat col·laboradora de qualsevol quantitat econòmica procedent de l'alumnat participant en els cursos.  
Qualsevol altre motiu que perjudique el fi últim pel qual la subvenció haurà estat concedida i, en particular, l'incompliment dels criteris emanats d'aquesta ordre.  
Títol III  
Del Programa de Formació&Ocupació  
Capítol I  
Subprogrames de Formació&Ocupació  
Article 11. Sobre els subprogrames d'actuació  
El Programa Formació&Ocupació conté tres subprogrames:  
Formació&Ocupació per a restauració de patrimoni històric i social.  
Formació&Ocupació per a restauració de patrimoni ambiental.  
Formació&Ocupació para joves habitants de barris deprimits (Formació&Ocupació per a BADs).  
Secció primera  
Formació&Ocupació per a restauració de   
patrimoni històric i social  
Article 12. Objectius  
L'objectiu principal d'aquest subprograma és afavorir que joves aturats(des) menors de 25 anys puguen accedir a ocupacions relacionades amb la restauració de patrimoni històric i social.  
Aquest subprograma al seu torn s'escindeix en dos, segons es tracte de promocionar la restauració de patrimoni d'alt valor historicoartístic o no.  
Article 13. Participants  
Seran destinataris d'aquest subprograma les aturades i aturats que siguen menors de 25 anys a la finalització dels cursos i que estiguen inscrits en l'INEM com a demandants de l'ocupació i el seu nivell d'estudis no supere el BUP o titulacions equivalents.  
Article 14. Continguts  
Aquest subprograma constarà de:  
Una part formativa, integrada per un o més cursos. Cada curs tindrà les característiques següents:  
Duració: 400 hores.  
Nombre d'assistents: 15.  
Característiques dels(des) assistents: aturats(des) registrats en l'INEM, menors de 25 anys a la finalització dels cursos, amb un nivell d'estudis no superior al BUP o titulació similar.  
Especialitat: connectada amb la restauració de patrimoni històric i social (obrer de vila, pedrer, llanterner, electricista, fuster, pintor i altres d'afins).  
Una part constituïda per la contractació d'assistents a l'acció formativa en qüestió. Aquestes contractacions tindran les característiques següents:  
Afectaran els(es) deu assistents que hauran demostrat un major aprofitament en l'acció formativa.  
La modalitat de contractació serà per obra o servei determinat.  
Tindran una duració mínima de quatre mesos.  
Article 15. Subvencions   
A) Subvencions de la part formativa  
Part A: Seran subvencionades les despeses de professorat i control de la docència de cada curs, d'acord amb els costos elegibles descrits en l'article 9 d'aquesta ordre, en una quantia màxima de 1.950.000 pessetes.  
Part B: Se subvencionaran les despeses d'organització o institucionals, conformement amb els costos elegibles de l'article 9 d'aquesta ordre, en una quantia màxima de 2.316.000 pessetes per projecte.  
B) Subvencions de la contractació  
La quantia màxima de les ajudes que es concediran als beneficiaris serà de 5.000.000 pessetes per quatre mesos de contractació a jornada completa, corresponent a la subvenció concedida a fons perdut de 500.000 pessetes per treballador contractat. Aquesta quantia màxima podrà incrementar-se quan corresponga a una contractació superior a l'establerta amb caràcter general en aquesta ordre, d'acord amb el que preveu el seu article 39.  
Article 16. Dotació pressupostària  
Les ajudes, destinades a subvencionar la part formativa d'aquest programa, s'atendran amb càrrec a la línia pressupostària 4.01 (FPO-Gestió Pla FIP) del programa pressupostari 322.20 dels pressupostos de la Generalitat Valenciana per a 1997 i la seua dotació màxima serà de 08.211.386 pessetes.  
El finançament de les ajudes a la contractació s'atendrà amb càrrec a la línia 4.02 (PIMFE Joves) del programa pressupostari 322.10 dels pressupostos de la Generalitat Valenciana per a 1997, i la seua dotació màxima serà de 802.932.244 de pessetes.  
Secció segona  
Formació&Ocupació per a restauració de patrimoni ambiental  
Article 17. Objectius  
L'objectiu principal d'aquest subprograma és afavorir que joves aturats(des) menors de 25 anys puguen accedir a ocupacions relacionades amb la restauració de patrimoni ambiental.  
Article 18. Participants  
Seran destinataris d'aquest subprograma les aturades i aturats que siguen menors de 25 anys a la finalització dels cursos i que estiguen inscrits en l'INEM com a demandants d'ocupació i que el seu nivell d'estudis no supere el BUP o titulacions equivalents.  
Article 19. Continguts  
Aquest subprograma constarà de:  
Una part formativa, integrada per un o més cursos. Cada curs tindrà les característiques següents:  
Duració: 400 hores.  
Nombre d'assistents: 15.  
Característiques de els(les) assistents: aturats(des) registrats en l'INEM, menors de 25 anys a la finalització dels cursos, amb un nivell d'estudis no superior al BUP o titulació similar.  
Especialitat: connectada amb la restauració de patrimoni ambiental (jardiner, expert en tècniques d'intervenció forestal: estassada selectiva de bosc baix, aclarida, poda; i altres d'afins).  
Una part constituïda per la contractació d'assistents a l'acció formativa en qüestió. Aquestes contractacions tindran les característiques següents:  
Afectaran els(les) deu assistents que hauran demostrat un major aprofitament en l'acció formativa.  
La modalitat de contractació serà per obra o servei determinat.  
Tindran una duració mínima de quatre mesos.  
Article 20. Subvencions  
A) Subvencions de la part formativa  
Part A: Seran subvencionades les despeses de professorat i control de la docència de cada curs, d'acord amb els costos elegibles descrits en l'article 9 d'aquesta ordre, en una quantia màxima de 1.950.000 pessetes.  
Part B: Se subvencionaran les despeses de organització o institucionals, de conformitat amb els costos elegibles de l'article 9 d'aquesta ordre, en una quantia màxima de 2.316.000 pessetes per projecte.  
B) Subvencions de la contractació  
La quantia màxima de les ajudes que es concediran als beneficiaris serà de 5.000.000 pessetes per quatre mesos de contractació a jornada completa, corresponent a la subvenció concedida a fons perdut de 500.000 pessetes per treballador contractat. Aquesta quantia màxima podrà incrementar-se quan es procedesca a una contractació superior a l'establerta amb caràcter general en aquesta ordre, d'acord amb el que preveu el seu article 39.  
Article 21. Dotació pressupostària  
Les ajudes, destinades a subvencionar la part formativa d'aquest programa, s'atendran amb càrrec a la línia pressupostària 4.01 (FPO-Gestió Pla FIP) del programa pressupostari 322.20 dels pressupostos de la Generalitat Valenciana per a 1997, i la seua dotació màxima serà de 40.022.758 pessetes.  
El finançament de les ajudes a la contractació s'atendrà amb càrrec a la línia 4.02 (PIMFE Joves) del programa pressupostari 322.10 dels pressupostos de la Generalitat Valenciana per a 1997 i serà la seua dotació màxima 88.362.930 de pessetes.  
Secció tercera  
Formació&Ocupació per a BADs  
Article 22. Objectius  
L'objectiu principal d'aquest subprograma és afavorir que joves aturats(des) que visquen a barris deprimits, i que siguen menors de 25 anys, puguen accedir a ocupacions relacionades amb la restauració de patrimoni històric i social o la creació i el manteniment d'obres i/o serveis comuns.  
Article 23. Participants  
Seran destinataris d'aquest subprograma les aturades i aturats que siguen menors de 25 anys a la finalització dels cursos i que estiguen inscrits en l'INEM com a demandants d'ocupació, el seu nivell d'estudis no supere el BUP o titulacions equivalents i que, finalment, visquen en barris deprimits.  
Amb aquesta finalitat s'entendrà per barris deprimits aquells que presenten una clara tendència a la marginalitat i que continguen borses d'atur que afecten els joves habitants del barri en qüestió.  
Article 24. Continguts  
Aquest subprograma constarà de:  
Una part formativa, integrada per un o més cursos amb les següents característiques:  
Durada: 450 hores.  
S'impartirà en jornada interrompuda, de 6 hores diàries.  
Inclourà dos mòduls amb la següent distribució temàtica i horària:  
Mòdul de tècniques d'autoestima, tècniques de recerca activa d'ocupació i tècniques de seguretat i salut en el treball (50 hores).  
Mòdul de formació específica (400 hores) que es dedicarà a l'aprenentatge dels coneixements i les tècniques lligades a algun dels oficis següents:  
jardiner(a)  
obrer de vila  
pedrer(a)  
llanterner(a)  
electricista  
pintor(a)  
altres afins  
Una part constituïda per la contractació d'assistents a l'acció formativa en qüestió. Aquestes contractacions tindran les característiques següents:  
Afectaran els(les) deu assistents que hauran demostrat major aprofitament en l'acció formativa.  
La modalitat de contractació serà per obra o servei determinat.  
Tindran una durada mínima de quatre mesos.  
Article 25. Subvencions   
A) Subvencions de la part formativa  
Part A: Seran subvencionades les despeses de professorat i control de la docència de cada curs, d'acord amb els costos elegibles descrits en l'article 9 d'aquesta ordre, en una quantia màxima de 2.250.000 pessetes.  
Part B: Se subvencionaran les despeses d'organització o institucionals, d'acord amb els costos elegibles de l'article 9 d'aquesta ordre, en una quantia màxima de 2.605.500 pessetes per projecte.  
B) Subvencions de la contractació  
La quantia màxima de les ajudes que es concediran als beneficiaris serà de 5.000.000 pessetes per quatre mesos de contractació a jornada completa, corresponent a la subvenció concedida a fons perdut de 500.000 pessetes per treballador contractat. Aquesta quantia màxima podrà incrementar-se quan es procedesca a una contractació superior a l'establerta amb caràcter general en aquesta ordre, d'acord amb el que preveu el seu article 39.  
Article 26. Dotació pressupostària  
Les ajudes, destinades a subvencionar la part formativa d'aquest Programa, s'atendran amb càrrec a la línia pressupostària 4.01 (FPO-Gestió Pla FIP) del programa pressupostari 322.20 dels pressupostos de la Generalitat Valenciana per a 1997 i serà la seua dotació màxima de 28.040.504 pessetes.  
El finançament de les ajudes a la contractació s'atendrà amb càrrec a la línia 4.02 (PIMFE Joves) del programa pressupostari 322.10 dels pressupostos de la Generalitat Valenciana per a 1997, i serà la seua dotació màxima 13.864.026 de pessetes.  
Capítol III  
Normes relatives a la realització dels cursos  
Article 27. Selecció de l'alumnat.  
L'entitat beneficiària determinarà el perfil dels alumnes de cada curs, amb la supervisió de la Conselleria de Treball i Afers Socials.  
Els alumnes de les accions formatives seran preseleccionats per l'INEM.  
En el supòsit que aquest organisme no proporcionara un nombre suficient d'alumnes preseleccionats, l'entitat beneficiària podrà sol·licitar la indicada preselecció d'altres entitats col·laboradores i institucions que incloguen entre les seues finalitats la mitjanceria entre l'oferta i la demanda de la mà d'obra, com en particular el Servei Valencià d'Ocupació. En aquest cas, l'entitat col·laboradora, si ho estima oportú, podrà incorporar al procés de selecció les persones que estime convenients, sempre que, trobant-se en situació de desocupació (inscrites en l'INEM com a demandants d'ocupació), s'adeqüen als perfils predeterminats per a cada curs.  
L'entitat beneficiària haurà de comptar amb els tècnics adequats que requeresca el procés de selecció.  
Finalitzat el procés de selecció, es confeccionarà un acta firmada pel responsable d'aquest procés, així com pel responsable de l'entitat beneficiària, en la qual figuraran els noms d'aquells alumnes que hagen superat les proves i que hagen estat seleccionats per realitzar el curs.  
Article 28. Composició dels grups  
Els cursos se desenvoluparan en grups de 15 alumnes. Quan en algun d'aquests grups s'integren alumnes amb discapacitats, el nombre màxim serà de 12 i no podran incorporar-se per programa més de tres alumnes amb aquestes característiques.  
Article 29. Nombre de cursos  
Cada entitat podrà sol·licitar, com a màxim tres cursos per subprograma, excepte en el cas de sol·licitants que hagen de realitzar l'acció formativa en municipis afectats per una severa crisi o greu sinistre que haja afectat l'ocupació.  
Article 30. Realització dels cursos  
Els cursos de formació hauran realitzar-se de manera que concloguen abans del 20 d'agost de 1997.  
Article 31. Formadors  
Per desenvolupar en concret els cursos, les entitats promotores comptaran, com a mínim, amb el professorat següent:  
Un expert en l'àrea de Formació Professional Específica, preferentment amb coneixements polivalents teoricopràctics. Aquests coneixements s'hauran d'acreditar mitjançant documentació suficient que demostre l'experiència en l'especialitat elegida.  
Personal amb titulació, mitjana o superior, que el capacite per desenvolupar els mòduls de tècniques d'autoestima, salut laboral i tècniques de recerca d'ocupació, que assumirà les tasques de coordinació del programa. Aquesta capacitat s'haurà d'acreditar mitjançant documentació suficient que demostre l'experiència formativa i de treball amb col·lectius amb dificultats d'inserció sociolaboral.  
En els programes en què participen alumnes amb discapacitat es podrà comptar amb la intervenció d'altres professionals en funció de les característiques d'aquells i es farà constar aquest punt en el projecte d'actuació.  
Article 32. Inici del curs  
És preceptiva la comunicació fefaent, fins i tot mitjançant fax, de l'inici de cada acció formativa, assenyalant-ne l'horari i el lloc d'impartició.  
L'entitat disposarà de 15 dies naturals des de l'inici del curs per presentar la següent documentació:  
l'acta de selecció, que contindrà: especialitat, horari i lloc d'impartició.  
la relació de participants que comencen l'acció.  
l'assegurança d'accidents dels alumnes, que comprendrà almenys la següent cobertura:  
assistència mèdica, farmacèutica i hospitàlaria per quantia il·limitada de qualsevol accident durant l'horari de desenvolupament del curs, incloent-hi el temps necessari per al desplaçament de l'alumne des de la seua residència habitual al lloc d'impartició. El desplaçament haurà de cobrir qualsevol mitjà de locomoció.  
indemnització mínima de dos milions de pessetes por mort o invalidesa permanent derivades d'un accident en el curs o en el desplaçament.  
indemnització diària a l'alumne derivada d'un accident en el curs que produesca una impossibilitat temporal d'assistència. El període serà el que comprenga aquesta incapacitat i fins un màxim d'un any. La indemnització mínima serà de 1.000 pessetes diàries.  
l'entitat col·laboradora estarà obligada a mantenir la cobertura en l'assegurança d'accidents durant tot el període lectiu en el qual cada alumne romanga d'alta en el curs.  
Article 33. Control del desenvolupament del curs  
Una vegada començat el curs i presentada la documentació anteriorment citada, l'entitat col·laboradora estarà obligada a aportar la següent documentació:  
control d'assistència mensual que continga la signatura diària d'alumnes assistents.  
comunicacions d'alta i baixa produïdes  
comunicació d'incidències que es produesquen en el desenvolupament de cada curs  
Article 34. Avaluació dels alumnes  
L'avaluació dels alumnes dels cursos, serà contínua.  
Es realitzarà una avaluació inicial en la qual s'estudie el nivell d'accés de l'alumnat quant a actituds, capacitats i coneixements bàsics, de forma que el procés d'ensenyament-aprenentatge puga adquirir el caràcter individualitzat que aquests programes requereixen.  
Durant el desenvolupament del programa, cada professor o professora farà el seguiment i l'avaluació del component formatiu que impartirà i deixarà constància, per escrit, dels resultats d'aquesta avaluació contínua en les sessions de seguiment i avaluació que l'equip educatiu realitzarà periòdicament, supervisades pel coordinador del programa.  
2. La Conselleria de Treball i Afers Socials es reserva el dret de comprovar la capacitació dels alumnes.  
Article 35. Finalització del curs  
A la conclusió de cada curs, es presentarà un acta, incloent-hi les qualificacions finals dels alumnes assistents, així com una memòria final exposant els objectius del curs i els resultats assolits.  
El termini de presentació d'aquesta documentació serà de 20 dies hàbils des de la finalització del curs.  
La Conselleria de Treball i Afers Socials expedirà el corresponent certificat d'aprofitament als alumnes que hauran superat amb èxit el curs.  
Article 36. Abonament de l'import de les subvencions  
1. Una vegada començada l'acció formativa i després de la certificació del director territorial de Treball i Afers Socials acreditatiu que l'entitat beneficiària compleix allò previst en l'article 32 de aquesta ordre, es lliurarà el 30% de l'import de l'ajuda. No obstant això, es podrà avançar a l'entitat beneficiària el 60% de la subvenció concedida, amb un aval previ a favor de la Generalitat Valenciana en la forma legalment prevista.   
2. El percentatge restant de la subvenció es farà efectiu en finalitzar l'acció formativa després de la presentació, en els models que a aquest efecte es faciliten, de la declaració de despeses efectivament realitzades per la impartició d'aquesta i els documents justificatius corresponents a la part A. Aquesta declaració de despeses, realitzada als efectes establerts en l'article 47 del text refós de la Llei d'Hisenda Pública de la Generalitat Valenciana, s'haurà d'efectuar en el termini màxim de 20 dies hàbils, comptadors des de l'endemà de la finalització del curs, si en la resolució de concessió no se'n fixa un altre distint.  
La documentació justificativa de la part B haurà d'estar en poder de l'entitat i podrà ser requerida per l'òrgan competent a fi de dur a cap la correcta fiscalització dels fons destinats a l'execució dels projectes aprovats i se'ls concedirà per a això un termini màxim de 10 dies hàbils.  
Capítol III  
Normes relatives a la realització dels contractes  
Article 37. Sobre la selecció dels alumnes que es contractaran  
L'entitat sol·licitant seleccionarà de cada curs els deu millors expedients.  
Article 38. Sobre la modalitat de contractació  
Els contractes tindran una duració mínima de quatre mesos, a jornada completa i es formalitzaran per escrit.  
La modalitat de contractació serà la regulada per la normativa laboral vigent.  
Els treballadors contractats hauran de ser donats d'alta en el Règim de la Seguretat Social que escaiga.  
No obstant el disposa el punt 1 d'aquest article, si es produïra la baixa d'algun treballador abans de l'expiració del termini, s'haurà de substituir per un altre alumne del programa o bé per un altre alumne que haja finalitzat un altre curs de la mateixa especialitat, durant un temps equivalent al que reste per a la finalització del període citat.  
Article 39. Sobre nombre d'ajudes de la contractació  
Cada entitat podrà sol·licitar com a màxim 30 contractacions en un mateix subprograma. Aquest límit no s'aplicarà a les entitats que sol·liciten les contractacions per a zones que hagen sofert crisi o sinistres greus, siga el que en siga l'origen, amb repercussió en l'ocupació durant els anys 1996 i 1997.  
Article 40. Sobre el pagament i la justificació de les ajudes a la contractació  
Les subvencions concedides a la contractació es pagaran d'una sola vegada amb la presentació prèvia de la documentació següent, en original o en fotocòpia acarada:  
Actes de selecció dels(les) deu millors assistents als cursos de formació esmentats.  
DNI dels(les) contractats(des).  
Acreditació de la situació prèvia de desocupació dels(les) treballadors(es) contractat(des).  
Contractes de treball registrats en les oficines de l'INEM.  
Document d'alta en la Seguretat Social.  
I, si s'escau, certificació de minusvalideses.  
El termini de presentació de l'anterior documentació finalitza el 30 d'octubre de 1997.  
Disposicions finals  
Primera  
La Conselleria de Treball i Afers Socials dictarà totes les normes que calga per al desenvolupament i l'execució del que disposa aquesta ordre.  
Per resolució es determinaran els documents que, a l'efecte de la correcta tramitació de les ajudes, han de presentar les entitats subvencionades.  
Segona  
Aquesta ordre entrarà en vigor el mateix dia de la seua publicació al Diari Oficial de la Generalitat Valenciana.  
València, 7 de febrer de 1997  
El conseller de Treball i Afers Socials  
JOSÉ SANMARTÍN ESPLUGUES


Còpia Permalink ELI